paragraph_text: Festival je pokrenuo i utemeljio nekadašnji župnik solinske župe i marijanskog prošteništa Gospe od Otoka don Vinko Sanader, uz pokroviteljstvo Splitske nadbiskupije i grada Solina. Utemeljen je kao glazbeni susret crkvenih vokalno-instrumentalnih sastava u spomen na pohod Svetoga Oca Ivana Pavla II. Hrvatskoj i njegov susret s hrvatskom katoličkom mladeži u Solinu 4. listopada 1998. godine. Prvi festival održan je 3. listopada 1999. godine.